  Виталий Пронин Пиналэз школае сётон понна анай-атайёс куспын азьвыл ик черод кылдытӥське. Кин ке кун услугаос басьтонъя портал пыр гожтӥське, кин ке, школае мыныса, куронзэ сётэ. Глазкарысь 6-тӥ гимназиын 3 пиналъёсты, законэн тупатэм радлыкез тӥяса, басьтӥллям. Школае черодтэк басьтыны лэземын катэн пусъем куд-ог покчиосты гинэ. Нош таосыз сыӵеос пӧлы уг пыро вылэм. Соосын сэрен черодын сылӥсь мукет 3 нылпиослы гимназиын инты тырмымтэ. Со сяна, гимназия нокыӵе решение кутымтэ куд-ог мукет анай-атайёслэн куронъёссы пумысен но. Глазкарысь ёроскуспо Прокурор 6-тӥ гимназилэсь кивалтӥсьсэ та тырмытэосты палэнтыны косӥз. Озьы ик со вылэ административной уж ӝутэмын. Эдуард Степанов Туспуктэм: mega-bitva.ru  